CELEX: 22019D0342
Language: fi
Date: 2019-02-08 00:00:00
Title: ETA:n sekakomitean päätös N:o 21/2019, annettu 8 päivänä helmikuuta 2019, ETA-sopimuksen liitteen IX (Rahoituspalvelut) muuttamisesta [2019/342]

28.2.2019   
               
               
                  FI
               
               
                  Euroopan unionin virallinen lehti
               
               
                  L 60/34
               
            
         ETA:N SEKAKOMITEAN PÄÄTÖS
         N:o 21/2019,
         annettu 8 päivänä helmikuuta 2019,
         ETA-sopimuksen liitteen IX (Rahoituspalvelut) muuttamisesta [2019/342]
         ETA:N SEKAKOMITEA, joka
         ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 98 artiklan,
         sekä katsoo seuraavaa:
         
                     (1)
                  
                  
                     Korttipohjaisista maksutapahtumista veloitettavista siirtohinnoista 29 päivänä huhtikuuta 2015 annettu Euroopan parlamentin ja neuvoston asetus (EU) 2015/751 (1) olisi otettava osaksi ETA-sopimusta.
                  
               
                     (2)
                  
                  
                     Sen vuoksi olisi muutettava ETA-sopimuksen liitettä IX,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Lisätään ETA-sopimuksen liitteessä IX olevan 31j kohdan (Euroopan parlamentin ja neuvoston direktiivi 2014/17/EU) jälkeen seuraava:
            
               
                           ”31k.
                        
                        
                           
                              32015 R 0751: Euroopan parlamentin ja neuvoston asetus (EU) 2015/751, annettu 29 päivänä huhtikuuta 2015, korttipohjaisista maksutapahtumista veloitettavista siirtohinnoista (EUVL L 123, 19.5.2015, s. 1).
                           Tätä sopimusta sovellettaessa asetuksen säännöksiä koskevat seuraavat mukautukset:
                           
                                       a)
                                    
                                    
                                       Korvataan 3 artiklan 2 kohdan b alakohdassa EFTA-valtioiden osalta ilmaisu ”8 päivänä kesäkuuta 2015” ilmaisulla ”8 päivänä helmikuuta 2019 annetun ETA:n sekakomitean päätöksen N:o 21/2019 voimaantulopäivänä”.
                                    
                                 
                                       b)
                                    
                                    
                                       Korvataan 16 artiklan 2 kohdassa EFTA-valtioiden osalta ilmaisu ”9 päivään joulukuuta 2016 saakka” ilmaisulla ”yhden vuoden ajan 8 päivänä helmikuuta 2019 annetun ETA:n sekakomitean päätöksen N:o 21/2019 voimaantulopäivästä”.
                                    
                                 
                     
         
         
            2 artikla
            Asetuksen (EU) 2015/751 islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
         
         
            3 artikla
            Tämä päätös tulee voimaan 9 päivänä helmikuuta 2019, jos kaikki ETA-sopimuksen 103 artiklan 1 kohdan mukaiset ilmoitukset on tehty (*1).
         
         
            4 artikla
            Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
         
         
            Tehty Brysselissä 8 päivänä helmikuuta 2019.
            
               
                  ETA:n sekakomitean puolesta
               
               
                  Puheenjohtaja
               
               Claude MAERTEN
            
         
         
            (1)  EUVL L 123, 19.5.2015, s. 1.
         
            (*1)  Valtiosäännön asettamista vaatimuksista on ilmoitettu.